《江口偶成》
宋代·陈著

出门何所适，欲见邵云台。
天气晴相送，滩舟小易推。
坐恬时掬水，吟苦恰□梅。
舟子遥相问，江潮来未来。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。